સામાન્ય રીતે હું એવું માનતો હતો કે પર્યાવરણ અને આબોહવામાં ફેરફાર એ અંગ્રેજી બોલતા ઉચ્ચ મધ્યમ વર્ગ અને ધનાઢ્ય વર્ગના લોકો માટે બૌદ્ધિક દલીલો કરવાના મુદ્દા છે. હું હંમેશા વિચારતો હતો કે એક સામાન્ય માણસ (કૉમન મેન) તો મહત્ત્વપૂર્ણ એવા રોટી, કપડા અને મકાનની વ્યવસ્થા કરવામાં રોકાયેલો છે. પણ આજે મારે સ્વીકારવું જોઈએ કે મારી માન્યતા ખોટી હતી. દિલ્હી હાઈ કોર્ટે અવલોકન કર્યું છે કે રાષ્ટ્રીય રાજધાની 'ગેસ ચેમ્બર' બની ગઈ છે અને ત્યારબાદ દિલ્હીમાં આમ આદમી પાર્ટી (આપ)ની સરકારે સમ-વિષમ ફોર્મ્યુલાની જાહેરાત કરી છે. દિલ્હી હાઈ કોર્ટની ટિપ્પણી અને આપ સરકારની જાહેરાત પછી એકાએક દરકે વ્યક્તિ પર્યાવરણ અને આબોહવામાં આવેલા ફેરફાર વિશે વાત કરી રહી છે. એટલે સુધી કે સાંસદો પણ માસ્ક પહેરલા જોવા મળે છે.